Group Five se voorsitter, nóg 3 direkteure vat die pad | Netwerk24
Deur William Horne 25 Junie 2019 12:17
Die maatskappy het die aankondiging in ’n Sens-verklaring kort voor middagete Dinsdag bekend gemaak.
Al vier direkteure is in Julie tot die direksie verkies – net nadat Group Five se hele vorige direksie in ’n dramatiese stap bedank het.
Die bedankings kom kort op die hakke van ’n treurige voorlegging oor Group Five se vordering met sy sakereddingsplan laasweek. Geen rede word vir die bedankings gegee nie, maar dit hou bes moontlik met die sakeredding verband.
In sy voorlegging aan aandeelhouers het die maatskappy gesê dat hy nog R1 miljard sal kan realiseer om sy skuldlas en bedryfskapitaalvereistes na te kan kom.
Die geld is nié vir aandeelhouers geoormerk nie, het die maatskappy gewaarsku.
“Aangesien dit hoogs onwaarskynlik is dat alle krediteure in geheel betaal sal kan word, word daar verwag dat geen waarde deur die sakereddingsproses aan aandeelhouers sal vloei nie.”
Verhandeling van Group Five-aandele is reeds op 15 Maart opgeskort, en het op slegs 89c te staan gekom. In 2007 het die voormalige konstruksiereus se aandeelprys ’n hoogtepunt van R69 bereik.
Die R1 miljard sal bekom word deur die verkoop van die filiaal African SMEIP en aandele in sy filiaalmaatskappye; die Northpoint-eiendomsontwikkeling; verskeie eiendomme wat nie aangewend word nie; en ander aanlegte en bates.
In ’n verklaring wat ná die voorlegging aan aandeelhouers op die maatskappy se webwerf gedeel is, het Group Five gesê dié verkoopsooreenkomste is reeds aangegaan.
Die volledige lys van direkteurs wat Dinsdag hul bedanking bekendgemaak het is:
Nonyameko Mandindi (voorsitter);
Edward Williams; en
Meer oor: Group Five | Sakeredding | Boubedryf | Konstruksie
‘Firmas se geld moet kom bou’, sê De Lille